væren-for-andre

4.s.e.trinitatis i Hammel kirke

Salmer 10,448,41,,27 6,7 52v.4,726

Kære menighed

Det er bare så fint i dag her i Hammel kirke. Vi har barnedåb.

Sigrid og Sigurd et blevet døbt. Deres forældre har holdt dem

over dåben. Nu indgår de i en lang historie, hvor forældre har

døbt deres børn i slægt efter slægt og givet dem en vej ind i en

tradition, givet dem noget i arv, som betyder meget mere end vi

lige tror. Måske i virkeligheden også grundlaget for det samfund

vi har lige nu. Givet dem fortællinger som grundlægger holdninger i os. Fortællinger som er med til at danne os. En tradition, hvor vi ikke selv er almægtige, men hvor vi får mulighed for hele tiden at spørge Gud om, hvad det et ret og hvad det er forkert. Og lære af traditionen, af alle slægtled før os. Så der er grund til at være glade i dag. Og ønske alt godt og Guds velsignelse for Sigrid og Sigurd og deres forældre og deres faddere. Vi håber I flår en rigtig fin familiefest i dag i kirkens søster, forsamlingshuset.

Og nu har jeg så læst søndagens tekster. Der er ikke så meget

at tage fejl af. Kristendom er ikke bare religiøse følelser. Ja må-

ske er kristendom slet ikke en religion. Kristendom er en inder-

lig bøn fra Gud til os om at lære at blive ordendige mennesker.

Det er det, som det handler om. Kristendom er ikke bare noget

vi skal føle som en tryghed. Det kan vi også som da vi før døbte

tvillingerne. En tryghed i at vide, at de er forbundet med den,

der skaber lys og liv og kærlighed. På den måde er kristendom

en tryghed, at vi gennem Jesus fra Nazareth har fået at vide, at

vi altid allerede er elskede. Grundlæggende ved vi, at vi er el-

skede for det vi er. Det er fortællingen om Guds kærlighed til

os. Men derefter skal vi selvfølgelig også lære at leve efter det.

At give noget kærlighed tilbage. Og hele tiden huske, at vi skal have Gud med i alt, hvad vi har med at gøre. At vi tænker os ind i den trekant, hvor Gud altid er med. Du skal elske Herren din Gud og du skal elske din næste som dig selv. Altså en trekant bestående af min næste, mig selv og Gud. Gud som referencepunkt. Vi skat altid spørge om, hvad der er den rette handling, Vi kunne have handlet anderledes end vi gjorde.

Det er ikke nok bare at tænke på sine egne ønsker. Bibelen er på den måde fuld af fantastiske fortællinger om mennesker, som vil være nær Gud, men som alligevel fejler grundigt.

Det vil være et enormt tab for vores samfund, hvis vi mister fortroligheden mcd alle Bibelens fortællinger. Allerede nu er de ved at være småt med viden. Der er mange, der ikke kender fortællingen bag ordet en "Urias-post". Men det var altså det, der var historien bag. At kong David begærede en anden kvinde. Urias hustru Batseba. Og for at få hende sendte han Urias i angreb på en udsat post, så han kunne miste livet og David vinde Batseba. En Urias-post. Men fortæller Bibelen: Hverken David eller vi kan gøre som vi vil. Vi er aldrig alene med vore ønsker. En tredje blander sig i det. Gud. For der er noget det er ret og der er noget der er forkert. Du er manden, får David at vide. Den mand, det handlede Forkert.

Der er altid et øje i det høje, som Trille sang om for mange

siden. Men ikke så ensidigt et øje, som kun kigger efter om vi

har hænderne ovenover dynen om natten. Men langt alvorligere. Som giver os et ansvar for at handle medmenneskeligt. En

af definitionerne på den kristne Gud er, at Gud er, at der er ansvar.

På den måde et det bare fint om vi i slægt efter slægt vil blive

ved med at fortælle de gode historier fra Bibelen. Hvad ville vores samfund være uden fortællingerne om den barmhjertige samaritan om ansvaret for næsten, den fortabte søn om at vi er elskede trods vores vildfarelser, brylluppet i Kana om det berusende ved kærligheden.

Vores fælles kulturelle referenceramme er ved at smuldre i

takt med øget mediefragmentering og ren materialisme, for nu

at sige det som om det var et interview på P1. Men det er det,

der et ved at ske. Vores medier bliver kortåndede. Bare få sætninger ad gangen. Ingen sammenhængende fortællinger. Vores

referenceramme bliver mindre og mindre og kan til sidst gem-

mes på vores iphone.

Men det hjælper ikke at Google hvordan vi skal opføre os i

bestemte situationer. Vi skal handle ud af hjertets lyst til at leve

så godt som muligt, så kærligt som muligt og så ret som muligt.

Der er brug for de kendte bibelhistorier. Og de skal helst for-

tælles af nogen vi kender og holder af og ser op til. Vores forældre. Vores faddere - måske. Når de fortæller os historierne giver de os netop en referenceramme, så vi får helt grundlæggende begreber som næstekærlighed og tilgivelse ind under huden.

De hjælper os til at forstå, hvad det vil sige at "gå den anden

mil" og "vende den anden kind til" og at se "splinten i næstens

øje og ikke se bjælken i vort eget”. Vendinger, som viser os behovet for at strække os lidt ekstra og give vores medmennesker

en chance til. Det er det, der giver samfundet sammenhængs-

kraft. Enhver er ikke sin egen lykkes smed, som vi lærer det af

reklamerne. Vi holder den andens liv i vore hænder. Det er sagen. Vi er hinandens liv.

Kultur kommer ikke af sig selv og bliver heller ikke videregivet af sig selv. Kultur formidles af mennesket fra den ene gene-

ration til den anden. Vi har fået en arv af tidligere generationer,

som vi nu må videregive til dem, der kommer efter os. Vores børn fortjener at kende le ældgamle bibelhistorier som del af

deres almene dannelse.

Et langt stræk af vejen er kristendom også at ville noget. Det

er ikke nok bare at betale sin kirkeskat. Det handler om at blive

et menneske, der lever med en tydelig gps-forbindelse op til

Gud, som vi hele tiden må tale med om, hvad vi skal gøre.

Og så kan jeg slet ikke lade være med at se for mig den scene

i Selma Lagerlöfs roman Jerusalem, hvor Ingmar i tankerne,

mens han pløjer, går ind i himlen, hvor Ingmarsgården også lig-

ger. Han går ind ad døren og ind i spisestuen. Der sidder de alle

sammen omkring spisebordet. Alle dem, som han er kommet

af. Og som til sidst i sognet blev kaldt for Store Ingmar. Og han

spørger dem, hvordan han skal handle. Og de sidder og nikker

og Ingmar ved det jo. Han skal følge sit hjerte. Og han går der-

fra og følger sit hjerte og bliver Store Ingmar.

Det er sådan et lille fint billede på, hvad jeg mener med, at vi

altid lever i en trekant. Men det er vigtigt at understrege, at forbindelsen kun er intakt fordi den bygger på kærligheden. Det er

kærligheden fra Gud, der kommer først. Den kommer i dåben

med besked om, at vi altid allerede er elskede. Derfor kan vi gå

ud i livet og leve med storsind i stedet for at dømme andre. Det

er så tåbeligt, når vi dømmer andre. Det viser mere om os selv,

end det viser noget om dem, vi dømmer.

Vær barmhjertige som Gud er det. Døm ikke. Se dog på dig

selv og hvad Gud har tilgivet dig inden du dømmer dit med-

menneske.

Og nu skal I få noget teologi. Det er den tyske teolog og

modstandsmand under anden verdenskrig, Dietrich Bonhoeffer. Han siddet i fængslet i Berlin i 1944 og skriver til sin ven

om et udkast til en bog, han vil skrive, når han får mulighed for

det, når krigen er forbi. En bog om en ny kristendom, en ny te- ologi, hvor han vil forsøge at komme bort fra en tro, på en al-

mægtig Gud. Det at tro på en almægtig Gud er blevet en umulighed, nu hvor han har set anden verdenskrigs rædsler tæt på.

I stedet handler det om at møde Jesus Kristus. Et menneske

som lader os forstå, at først i en levevis, hvor vi kun lever for

andre, vil vi kunne leve i tro på Gud. Gud vil være i det liv,

hvor vi lever for andre.

Han skriver i brevet:

- Jesu væren-for-andre er erfaringen af Gud. Troen er at tage

del i denne Jesu væren til for andre. vores forhold til Gud er

ikke et religiøst forhold til det højst tænkelige, mægtigste, bedste

væsen - dette er ikke en ægte tro på Gud, men vores forhold til

Gud er derimod et nyt liv i væren-for-andre fordi vi kender Jesu

væren. Ikke uendelige opgaver, som er udenfor rækkevidde,

men den til enhver tid givne næste inden for rækkevidde har

med Gud at gøre, Gud i menneskeskikkelse!

Kære menighed

Det er nok her vi må begynde. Altså at blive aktive kristne.

Leve os ind i den måde, hvorpå Jesus levede et liv i væren-for-

andre. At lære os at se med medfølelse og ikke med fordøm-

melse. At lære at føle med andre på en sådan måde, at vi vil gå i

brechen for dem og ikke skade dem det mindste.

Bonhoeffer foreslår nogle opgaver, vi kan give os til at løse i

vort liv. Noget vi kan øve os i. Det hedder:

Mådehold, ægthed, tillid, troskab, bestandighed, tålmodighed,

disciplin, ydmyghed, beskedenhed, nøjsomhed.

Som I kan høre, er der nok at gå i gang med.

Gud give os mod til bare at være lidt med storsindede og meget mere kærlige.

Amen